החבובות (סרט, 2011)

החבובות (באנגלית: The Muppets) הוא סרט קולנוע קומי-מוזיקלי, הראשון של "החבובות" אחרי 12 שנה מאז הסרט "החבובות בחלל", והראשון של חברת וולט דיסני אחרי 15 שנה מאז "החבובות באי המטמון". ג'יימס בובין ביים את הסרט וג'ייסון סגל וניקולס סטולר כתבו את התסריט. ב-2012 זכה הסרט בפרס אוסקר בפרס על השיר המקורי הטוב ביותר לסרט עם השיר "Man or Muppet". סרט ההמשך של הסרט עלה ב-21 במרץ 2014 ונקרא "החבובות - מבוקשות". גארי (ג'ייסון סיגל) ומרי (איימי אדמס), הגרים בעיירה קטנה בארצות הברית, מחליטים לנסוע ללוס אנג'לס לציון 10 שנות זוגיות ביחד. הם מצרפים לנסיעתם את וולטר, אחיו של גארי, המעריץ הגדול ביותר של החבובות, למורת רוחה של מרי - שציפתה לחופשה רומנטית עם גארי שבמהלכה אף יציע לה נישואין. כאשר השלושה מגיעים לסיור מודרך באולפני החבובות שבהוליווד הם מגלים כי ברון הנפט טקס ריצ'מן (כריס קופר) מתכוון להשתלט על האולפנים על מנת להרוס אותם ולקדוח נפט בקרקע שמתחת לתיאטרון החבובות, ממנו שודרה התוכנית המיתולוגית. הדרך היחידה למנוע זאת ממנו היא לגייס 10 מיליון דולר, על מנת להציל את התיאטרון ולהעביר את בעלותו לידי החבובות עצמן. השלושה יוצאים ופונים אל קרמיט הצפרדע, ויחדיו הם מחליטים להעלות מופע התרמה טלוויזיוני על מנת לגייס את הכסף. הם יוצאים לדרכם, ומצרפים אליהם את פוזי הדוב, מיס פיגי, גונזו הגדול, ד"ר שיניים ולהקת "החשמליות" ועוד. קרמיט, סקוטר, אנימל ויתר החבובות מתחילים בחזרות לקראת המופע אך מתקשים לשחזר את הצלחות העבר שלהם, לאחר שנים כה רבות שחלפו מאז הופיעו יחדיו לאחרונה. כמו כן, צפים ועולים משקעי העבר בין קרמיט לבין מיס פיגי, אשר התכוונו להינשא בעבר. במקביל, גארי מגלה כי תמיכתו באחיו וולטר וביתר החבובות גוזלת יותר מדי מזמנו, על חשבונה של מרי שעוזבת אותו בלוס-אנג'לס וחוזרת לביתה. לאחר מכן גארי חוזר אחרי מרי לעיירה אך הם חוזרים לבסוף ללוס אנג'לס כדי לעזור לחבובות לגמור את המופע. בסוף הסרט גארי מציע למרי נישואים ווולטר מצטרף לחבורתם של החבובות. ג'ייסון סיגל - גארי איימי אדמס - מרי כריס קופר - טקס ריצ'מן ראשידה ג'ונס - ורוניקה אלן ארקין - מדריך טיולים באולפני החבובות אמילי בלאנט - מזכירתה של מיס פיגי במערכת העיתון "ווג" זאק גליפיאנאקיס - ג'ו ההומלס, בתיאטרון החבובות דייב גרוהל - כפיל של חיה ג'ים פרסונס - בן-דמותו האנושית של וולטר מיקי רוני - תושב עיר הולדתם של גארי, וולטר ומרי שרה סילברמן - מארחת במסעדה סלינה גומז - אורחת בהופעה של החבובות בהופעות קמאו, בתפקידם עצמם, מופיעים בסרט: ג'ק בלאק וופי גולדברג ניל פטריק האריס ג'אד הירש ג'ון קרסינסקי הסרט יצא לאקרנים בארץ ב-8 בדצמבר 2011 בשתי גרסאות: הגרסה המקורית (עם תרגום לעברית) וגרסה מדובבת בעברית (בפעם הראשונה בישראל מאז "חבובוטף"). ב-23 במאי 2012 יצא DVD של הסרט על ידי חברת "פורום פילם", המפיצה הרשמית של סרטי דיסני בישראל, ובו נכללו שתי הגרסאות יחד. על הגרסה המדובבת של הסרט היו אחראיים אפי בן ישראל, שגם ביימה את הקולות, ויובל סגל. בדיבוב העברי של הסרט כל השירים נשארו בשפה המקורית ולא דובבו לעברית. מדיה וקבצים בנושא החבובות בוויקישיתוף אתר האינטרנט הרשמי של החבובות (באנגלית) "החבובות", במסד הנתונים הקולנועיים IMDb (באנגלית) "החבובות", באתר נטפליקס "החבובות", באתר AllMovie (באנגלית) "החבובות", באתר Rotten Tomatoes (באנגלית) "החבובות", באתר Box Office Mojo (באנגלית) "החבובות", באתר Metacritic (באנגלית) "החבובות", באתר אידיבי "החבובות", באתר דיסני+ סרטים (באנגלית) "החבובות", במסד הנתונים הקולנועיים KinoPoisk (ברוסית) החבובות, במיזם "אישים" לתיעוד היצירה הישראלית נועם סטולרמן‏, חבובות הקטל: ביקורת על "החבובות", באתר "רוזבאד", 12 בדצמבר 2011 אבנר שביט‏, "החבובות": תענוג נוסטלגי מרגש למעריצי הסדרה, באתר וואלה, 9 בדצמבר 2011 יאיר רוה, "החבובות", ביקורת, בבלוג הקולנוע "סינמסקופ", 8 בדצמבר 2011